**ΠΡΟΔΙΑΓΡΑΦΗ ΕΝΟΠΛΩΝ ΔΥΝΑΜΕΩΝ**

ΠΕΔ-Β-10056 ΕΚΔΟΣΗ 2Η

**«ΕΝ ΣΥΝΕΧΕΙΑ ΥΠΟΣΤΗΡΙΞΗ ΣΥΣΤΗΜΑΤΟΣ ΕΛΕΓΧΟΥ ΑΠΟΔΟΣΗΣ RADAR RASS-S4»**

ΜΑΡΤΙΟΣ 2023

ΕΛΛΗΝΙΚΗ ΔΗΜΟΚΡΑΤΙΑ

ΥΠΟΥΡΓΕΙΟ ΕΘΝΙΚΗΣ ΑΜΥΝΑΣ

ΑΔΙΑΒΑΘΜΗΤΟ-

ΑΝΑΡΤΗΤΕΟ ΣΤΟ ΔΙΑΔΙΚΤΥΟ

**ΠΙΝΑΚΑΣ ΠΕΡΙΕΧΟΜΕΝΩΝ**

1. ΠΕΔΙΟ ΕΦΑΡΜΟΓΗΣ 3

2. ΣΧΕΤΙΚΑ ΕΓΓΡΑΦΑ 3

3. ΤΑΞΙΝΟΜΗΣΗ 4

4. ΤΕΧΝΙΚΑ ΧΑΡΑΚΤΗΡΙΣΤΙΚΑ 4

4.1. Περιγραφή Συστήματος RASS-S4 4

4.2 Περιβάλλον Λειτουργίας RASS-S4 5

4.3 υφισταμενη κατασταση RASS-S4 6

5. απαιτουμενεσ υπηρεσιεσ 6

6. ΔΙΑΡΚΕΙΑ 7

7. ΕΜΠΙΣΤΕΥΤΙΚΟΤΗΤΑ 7

8. εγγυησεισ 7

9. επισημανσεισ/ορισμοι 7

ΠΑΡΑΡΤΗΜΑ «Α» ΑΝΑΛΥΣΗ ΑΠΑΙΤΟΥΜΕΝΩΝ ΥΠΗΡΕΣΙΩΝ Α-1

**1. ΠΕΔΙΟ ΕΦΑΡΜΟΓΗΣ**

Αντικείμενο της παρούσας τεχνικής προδιαγραφής είναι ο καθορισμός των απαιτήσεων της Υπηρεσίας για την ανάθεση του έργου της Αναβάθμισης και Εν Συνεχεία Υποστήριξης (ΕΣΥ) του Συστήματος Ελέγχου Απόδοσης RADAR «Radar Analysis Support System – RASS S4» σε εξωτερικό φορέα.

**2. ΣΧΕΤΙΚΑ ΕΓΓΡΑΦΑ**

Για την εκπόνηση της παρούσας τεχνικής προδιαγραφής έχουν ληφθεί υπόψη τα ακόλουθα έγγραφα:

2.1 Οι διατάξεις του ν.3433/2006 (ΦΕΚ Α΄20/7.2.2006) «Προμήθειες Αμυντικού Υλικού των Ενόπλων Δυνάμεων».

2.2 Οι διατάξεις του ν.3978/2011 (ΦΕΚ Α΄137/16-6-11) «Δημόσιες συμβάσεις Έργων, Υπηρεσιών και Προμηθειών στους τομείς της Άμυνας και της Ασφάλειας - Εναρμόνιση με την Οδηγία 2009/81/ΕΚ - Ρύθμιση θεμάτων του Υπουργείου Εθνικής Άμυνας».

2.3 Οι διατάξεις του ν.4407/2016 (ΦΕΚ Α΄134/27.7.2016) «Ρύθμιση θεμάτων αρμοδιότητας Υπουργείου Εθνικής Άμυνας και άλλες διατάξεις».

2.4 Οι διατάξεις του ν.4782/2021 (ΦΕΚ Α’ 36/9.3.2021) «Εκσυγχρονισμός, απλοποίηση και αναμόρφωση του ρυθμιστικού πλαισίου των δημοσίων συμβάσεων, ειδικότερες ρυθμίσεις προμηθειών στους τομείς της άμυνας και της ασφάλειας και άλλες διατάξεις για την ανάπτυξη, τις υποδομές και την υγεία».

2.5 Κανονισμός 2195/2002 του Ευρωπαϊκού Κοινοβουλίου και του Συμβουλίου περί κοινού λεξιλογίου για τις Δημόσιες Συμβάσεις (Common Procurement Vocabulary), όπως τροποποιήθηκε και ισχύει.

2.6 Κανονισμός 1272/2008 (Classification, Labeling and Packaging of Substances and Mixtures) του Ευρωπαϊκού Κοινοβουλίου και του Συμβουλίου της 16ης Δεκ 08 για την ταξινόμηση, την επισήμανση και τη συσκευασία των ουσιών και των μειγμάτων, την τροποποίηση και την κατάργηση των οδηγιών 67/548/ΕΟΚ και 1999/45/ΕΚ και την τροποποίηση του Κανονισμού (ΕΚ) υπ’ αριθμ.1907/2006 όπως τροποποιήθηκε και ισχύει.

2.7 ASTM-D-3951 (Standard Practice for Commercial Packaging).

2.8 MIL-STD-2073/1E (Standard Practice for Military Packaging).

2.9 ASTM-D-5077 (Standard Terminology Relating to Electrostatic Discharges Packaging Materials).

2.10 ISO 9001:2015 (Quality Management Systems - Requirements).

2.11 STANAG 3150 (Edition 8) (Codification – Uniform System of Supply Classification).

2.12 STANAG 3151 (Edition 10) (Codification – Uniform System of Item Identification).

2.13 NATO Codification System, Multilingual ACodP2/3.

2.14 INCOTERMS 2020.

2.15 STANAG 4177 (Codification – Uniform System of Data Acquisition).

2.16 STANAG 4107 (Edition 11) (Mutual Acceptance of Government Quality Assurance and Usage of the Allied Quality Assurance Publications (AQAP)).

2.17 CMII-105C (CM II Standard for Product Configuration management).

2.18 CMII-100D (CM II Standard for Enterprise Configuration management).

2.19 ANSI/EIA - 649C (Configuration Management Standard).

2.20 MIL-STD-129R Standard Practice for Military Marking for Shipment and Storage.

2.21 MIL-STD-810G Environmental Engineering Considerations and Laboratory Tests.

Τα σχετικά έγγραφα, στην έκδοση που αναφέρονται, αποτελούν μέρος της παρούσας προδιαγραφής. Για τα έγγραφα που δεν αναφέρεται έτος έκδοσης εφαρμόζεται η τελευταία έκδοση συμπεριλαμβανομένων των τροποποιήσεων. Σε περίπτωση αντίφασης της παρούσας προδιαγραφής με μνημονευόμενα πρότυπα, κατισχύει η προδιαγραφή, υπό την προϋπόθεση ικανοποίησης της ισχύουσας νομοθεσίας της Ελληνικής Δημοκρατίας. Αναφορά σε ένα έγγραφο δεν σημαίνει ότι αυτομάτως ισχύουν και τα άλλα έγγραφα που συμπεριλαμβάνονται στο έγγραφο ως σχετικά. Ο κατάλογος της παρούσας παραγράφου είναι ενδεικτικός και όχι περιοριστικός.

**3. ΤΑΞΙΝΟΜΗΣΗ**

Η ταξινόμηση των υπηρεσιών της παρούσας κατά το κοινό λεξιλόγιο προμηθειών (Common Procurement Vocabulary – CPV), έχει ως εξής:

35700000-1 (Στρατιωτικά και Ηλεκτρονικά Συστήματα), 63100000-0 (Διακίνηση), 50660000-9 (Υπηρεσίες Επισκευής και Συντήρησης), 22473000-6 (Τεχνική Βιβλιογραφία), 48780000-9 (Λογισμικό Διαχείρισης).

**4.** **ΤΕΧΝΙΚΑ ΧΑΡΑΚΤΗΡΙΣΤΙΚΑ**

**4.1 Περιγραφή Συστήματος RASS S4**

Το Σύστημα RASS S4 περιλαμβάνει όργανα-εργαλεία-συσκευές (ΟΕΣ), εξοπλισμό αποθήκευσης και μεταφοράς αυτών, καθώς και το αντίστοιχο λογισμικό επεξεργασίας και διαχείρισης των παραγόμενων δεδομένων. Επίσης, διαθέτει ηλεκτρονική βιβλιογραφία. Οι συσκευές του Συστήματος κατασκευάστηκαν από την εταιρεία Intersoft Electronis (IE). Το RASS-S4 χρησιμοποιείται για την εκτέλεση μετρήσεων για τον έλεγχο της απόδοσης επίγειων συστημάτων RADAR (System Performance Checks), καθώς επίσης και για τη διερεύνηση βλαβών - επισκευή επιμέρους βαθμίδων-υποεξαρτημάτων των εν λόγω συστημάτων. Ο μείζον εξοπλισμός του Συστήματος αναλύεται ως ακολούθως:

(1) Radar Field Analyzer – RFA 225 (Τεμ. 1)

(2) Log Periodic Antenna – LPA 114 (Τεμ.1)

(3) RF Amplifier – AMP 285 (Τεμ. 1)

(4) Log RF Unit – LRU 499 (Τεμ. 2)

(5) Radar RF Test Set – RFT 181 (Τεμ. 1)

(6) 3D Scan – 3DS 579 (Τεμ. 1)

(7) Radar Gyroscope & Inclinometer – RGI 596 (Τεμ. 1)

(8) Radar RF Test set – RFT 646 (Τεμ. 1)

(9) Dual IF Down converter – DID 647 (Τεμ. 1)

(10) Transmitter Test Bench – TTB 690 (Τεμ. 1)

(11) Radar Video Recorder (Evaluation System RADAR) – RVR 481 (Τεμ.1)

(12) USB Power Meter – UPM 772 (Τεμ. 2)

(13) 3D Scan Unit – A3U847 (Τεμ. 1)

(14) 3D Scan Interface – A3I876 (Τεμ. 1)

(15) Παρελκόμενα υλικά τροφοδοσίας, ελέγχου και διασύνδεσης μεταξύ των ανωτέρω συσκευών (καλώδια, adaptors, κ.α.).

(16) Εξοπλισμός αποθήκευσης και μεταφοράς των ανωτέρω βαθμίδων του συστήματος.

(17) Λογισμικό τύπου RASS-S4 σε περιβάλλον LABVIEW 7.1.

(18) Ηλεκτρονική βιβλιογραφία (pdf)

**4.2** **Περιβάλλον Λειτουργίας RASS-S4**

Το Σύστημα RASS-S4 χρησιμοποιείται από το αρμόδιο προσωπικό της ΠΑ για την εκτέλεση περιοδικών ελέγχων απόδοσης στα RADAR σύγχρονης τεχνολογίας της ΠΑ, που είναι εγκαταστημένα σε μεγάλα υψόμετρα (έως περίπου 2.250m). Συνεπώς, απαιτείται να λειτουργεί σε εξωτερικούς χώρους και σε εύρος θερμοκρασιών από -23 ̊C έως +60 ̊C, σε υψόμετρο τουλάχιστον έως το ανωτέρω και οι επιμέρους συσκευές να αντέχουν σε πτώση, βάσει MIL STD 810G.

**4.3** **Υφιστάμενη Κατάσταση RASS-S4**

Οι συσκευές της παραγράφου 4.1 ανωτέρω RFA 225, LPA 114, είναι πεπαλαιωμένες (obsolete). Για την εξασφάλιση της απρόσκοπτης λειτουργίας του συστήματος απαιτείται η αντικατάστασή τους με νέες αντίστοιχων ή και αυξημένων δυνατοτήτων, μέσω προμήθειας. Ομοίως, οι συσκευές LRU 499 και RFT 181 είναι πεπαλαιωμένες, ωστόσο δύναται να αντικατασταθούν η πρώτη με το UPM 772 και η δεύτερη με τη συσκευή RFT 646, που διαθέτει η Υπηρεσία, κατόπιν κατάλληλης διασύνδεσης και προσαρμογής της λειτουργίας αυτών με τη συσκευή TTB 690 και με την εφαρμογή S-743 Test Bench του λογισμικού RASS-S4.

**5. ΑΠΑΙΤΟΥΜΕΝΕΣ ΥΠΗΡΕΣΙΕΣ**

Η προμήθεια καινούργιων συσκευών (FACTORY NEW) για την αντικατάσταση των πεπαλαιωμένων συσκευών RFA 225 και LPA 114, οι ελάχιστες απαιτούμενες επιδόσεις των οποίων περιγράφονται αναλυτικά στο Παράρτημα της παρούσας.

Η ανάπτυξη διασύνδεσης και προσαρμογή της λειτουργίας των υφιστάμενων συσκευών RFT 646 και UPM 772 με την εφαρμογή S-743 Test Bench του λογισμικού RASS-S4 και με τη συσκευή TTB 690, για την επισκευή βαθμίδων αντικατάστασης γραμμής (LRU) συστημάτων RADAR, ώστε να αντικατασταθούν πλήρως οι συσκευές LRU 499 και RFT 181. Συμπεριλαμβάνεται πιθανή απαίτηση αναβάθμισης των συσκευών RFT 646, UPM 772 και TTB 690.

Η υποστήριξη του Συστήματος RASS-S4 θα αφορά στην παροχή υπηρεσιών προμήθειας και συντήρησης (πχ επισκευές, λειτουργικούς ελέγχους κλπ) του εξοπλισμού που αναγράφεται στην παράγραφο 4.1 ανωτέρω, καθώς και ενημερώσεις του λογισμικού και της συναφούς βιβλιογραφίας, όπως αναλύονται στο Παράρτημα της παρούσας.

Όλες οι νέες, υπό προμήθεια συσκευές θα συνεργάζονται με το λογισμικό του Συστήματος. Ο Ανάδοχος υποχρεούται στην προσφορά του να επισημάνει ενδεχόμενες ασυμβατότητες και να αναφέρει συγκεκριμένες λύσεις, για την απρόσκοπτη λειτουργία του Συστήματος. Στην περίπτωση παροχής και εφαρμογής νέου λογισμικού, αυτό θα είναι συμβατό με όλες τις επιμέρους συσκευές του RASS-S4 και θα παρέχει κατ’ ελάχιστον όλες τις λειτουργικές δυνατότητες που έχει το Σύστημα με το λογισμικό που φέρει στην υφιστάμενη διαμόρφωσή του.

Οι υποψήφιοι Ανάδοχοι δεσμεύονται ότι θα ικανοποιήσουν τις απαιτήσεις της Υπηρεσίας που αναγράφονται στην παρούσα παράγραφο.

**6. ΔΙΑΡΚΕΙΑ**

Η διάρκεια της Σύμβασης θα είναι ετήσια ή μέχρι αναλώσεως των πιστώσεων της και η εκτιμώμενη ημερομηνία λήξης αυτής θα είναι δώδεκα (12) μήνες μετά από την προγραμματισμένη παραλαβή και της τελευταίας (τελικής) παραγγελίας ή παροχής υπηρεσιών.

**7. ΕΜΠΙΣΤΕΥΤΙΚΟΤΗΤΑ**

Στο πλαίσιο της παρούσας, η Υπηρεσία διατηρεί το δικαίωμα να μην παρέχει στοιχεία τα οποία εμπίπτουν στην αρχή της εμπιστευτικότητας και θεωρούνται τεχνικά ή επιχειρησιακά ευαίσθητα.

**8. ΕΓΓΥΗΣΕΙΣ**

Τα υπό προμήθεια καθώς και τα υπό επισκευή υλικά, όπως και κάθε παρεχόμενη υπηρεσία θα συνοδεύονται από τα συναφή πιστοποιητικά διασφάλισης ποιότητας και από εγγύηση καλής λειτουργίας των επηρεαζόμενων υλικών, σύμφωνα με τα διαλαμβανόμενα στο Παράρτημα της παρούσας.

**9. ΕΠΙΣΗΜΑΝΣΕΙΣ-ΟΡΙΣΜΟΙ**

Όλα τα κριτήρια που αναγράφονται στο Παράρτημα της παρούσας Τεχνικής Προδιαγραφής συνιστούν απαράβατους και ουσιώδεις όρους και αποτελούν ισχυρές απαιτήσεις της Υπηρεσίας. Εφόσον οποιοδήποτε από τα εν λόγω κριτήρια δεν πληρείται, ο υποψήφιος Ανάδοχος απορρίπτεται κατά τη διαδικασία της προεπιλογής.

Για τη βέλτιστη κατανόηση των αναφερομένων στο παρόν, καθορίζονται οι ακόλουθοι ορισμοί:

**Αρχικός Κατασκευαστής του Υλικού (Original Equipment Manufacturer-OEM)**: Είναι κατασκευαστικός οίκος ή κοινοπραξία κατασκευαστών, ο οποίος έχει λάβει τις αρχικές απαραίτητες πιστοποιήσεις κατασκευής – επισκευής για συγκροτήματα Κυρίου Υλικού ή Υποσυγκροτήματα αυτών. Σε κάθε περίπτωση ο ΟΕΜ είναι ο κατασκευαστής του πρωτότυπου υλικού.

**Εύχρηστο Υλικό**: Υλικό το οποίο, ακόμη και εάν είναι χρησιμοποιημένο, βρίσκεται σε κατάσταση άμεσης χρησιμοποίησης.

**Διακρίβωση (Calibration)**: Η διαδικασία κατά την οποία, με κατάλληλες μεθόδους, ελέγχεται με τη βοήθεια προτύπου για το αντίστοιχο φυσικό μέγεθος, εάν η ακρίβεια των μετρήσεων ενός Οργάνου–Εργαλείου–Συσκευής (ΟΕΣ) βρίσκεται εντός των ανοχών που καθορίζονται από τον κατασκευαστή του. Σε περίπτωση αποκλίσεων, μέρος της διαδικασίας αποτελεί και η επαναφορά του ΟΕΣ εντός των προβλεπόμενων ανοχών, με κατάλληλες ρυθμίσεις ή επισκευές.

**Διαμόρφωση (Configuration)**: Η αναλυτική περιγραφή των προσθέτων στοιχείων που διαφοροποιούν τα υλικά ιδίου τύπου, τα οποία χωρίς τα πρόσθετα στοιχεία θεωρούνται ομοειδή. Συνήθως δίνεται με την αναφορά του ονόματος του βασικού υλικού, ακολουθούμενη από κατάλογο των υπόψη στοιχείων.

**Επισκευή Υλικού**: Όλες οι δραστηριότητες και οι εργασίες συντήρησης που αποσκοπούν στην επαναφορά της λειτουργικής κατάστασης ενός υλικού το οποίο αφαιρέθηκε από ένα ολοκληρωμένο σύστημα κατά τις εργασίες συντήρησης, εξαιτίας βλάβης που παρουσίασε, συμπλήρωσης του προβλεπόμενου χρόνου αντικατάστασης αυτού ή για λόγους ασφαλείας, ώστε να είναι δυνατή στη συνέχεια η επαναχρησιμοποίησή του κάτω από τις προβλεπόμενες συνθήκες λειτουργίας.

**Επισκευάσιμο Υλικό**: Υλικό το οποίο δεν μπορεί να χρησιμοποιηθεί, παρά μόνο κατόπιν επισκευής του.

**Πιστοποίηση**: Η διαδικασία κατά την οποία προϊόν, φορέας ή πρόσωπο, διαπιστώνεται ότι συμμορφώνεται με τις ισχύουσες απαιτήσεις και πρότυπα. Η Συμμόρφωση επιβεβαιώνεται με την έκδοση σχετικού Πιστοποιητικού Συμμόρφωσης.

**Συμμόρφωση**: Ως Συμμόρφωση, σύμφωνα με το πρότυπο ISO 9000:2015 (ΕΛΟΤ EN ISO 9000) ορίζεται «Η ικανοποίηση συγκεκριμένων απαιτήσεων».

**Certificate of Conformity (CoC)**: Το έγγραφο το οποίο βεβαιώνει ότι το παρεχόμενο προϊόν ή υπηρεσία ικανοποιεί τις απαιτούμενες τεχνικές προδιαγραφές. Εκδίδεται για στρατιωτικό εξοπλισμό και συναφείς υπηρεσίες, όπως αυτός ορίζεται με την Οδηγία 2009/81/ΕΚ.

Οι υπηρεσίες που αναγράφονται στην παρούσα Τεχνική Προδιαγραφή διακρίνονται σε:

**Πάγιες** (συμβολίζονται με **[ΠΑ]**) και θεωρούνται οι υπηρεσίες οι οποίες παρέχονται σε τακτική βάση στο πλαίσιο της Σύμβασης, χωρίς σχετικό αίτημα της Υπηρεσίας και καλύπτονται οικονομικά από το πάγιο κόστος της Σύμβασης. Ειδικότερα, οι εν λόγω υπηρεσίες στο πλαίσιο της παρούσας Τεχνικής Προδιαγραφής συνίστανται στις εξής:

α. Υποστήριξη - συντήρηση (επισκευές, έλεγχοι κλπ) των συσκευών που αποτελούν αντικείμενο της παρούσας.

β. Αντικατάσταση των φθαρμένων, λόγω χρήσης, παρελκόμενων (connectors, καλώδια κ.α.).

γ. Αποκατάσταση προβλημάτων λογισμικού.

δ. Αναβαθμίσεων λογισμικού.

ε. Παροχή τηλεφωνικής ή/και μέσω ηλεκτρονικού ταχυδρομείου (email) υποστήριξης.

στ. Έλεγχος διαμόρφωσης (configuration control).

**Κατ’ Απαίτηση** (συμβολίζονται με **[ΚΑ]**) και θεωρούνται οι υπηρεσίες οι οποίες παρέχονται στο πλαίσιο της Σύμβασης κατόπιν σχετικού αιτήματος της Υπηρεσίας στον Ανάδοχο, σε προσυμφωνημένο συνήθως κόστος βάσει τιμοκαταλόγου, ή μέσω οικονομικής προσφοράς και με προκαθορισμένη επίδοση.

**ΠΑΡΑΡΤΗΜΑΤΑ**

«Α» Ανάλυση Απαιτούμενων Υπηρεσιών

|  |  |  |
| --- | --- | --- |
| Παράρτημα «Α» |  |  |

**ΑΝΑΛΥΣΗ ΑΠΑΙΤΟΥΜΕΝΩΝ ΥΠΗΡΕΣΙΩΝ**

|  |
| --- |
| **Α. ΑΝΑΝΕΩΣΕΙΣ – ΕΝΗΜΕΡΩΣΕΙΣ** |
|  |  |  |
| Α1 | **Τεχνικές Εκδόσεις** |
|  |  |  |
| **Α1.1** | **[ΠΑ]** | **Ο Ανάδοχος θα παρέχει ενημερωμένες έντυπες ή και ηλεκτρονικές τεχνικές εκδόσεις που είναι απαραίτητες για την εκμετάλλευση και χρήση (user manual) του Συστήματος RASS-S4, σύμφωνα με την εκάστοτε διαμόρφωσή του.** |
| Α1.1.1 | [ΠΑ] | Οι έντυπες και ηλεκτρονικές εκδόσεις θα είναι γραμμένες στην αγγλική ή στην ελληνική γλώσσα. |
| Α1.1.2 | [ΠΑ] | Οι παρεχόμενες ενημερώσεις θα είναι συμβατές ως προς τη δομή και το περιεχόμενο με τις αντίστοιχες εκδόσεις της τεχνικής βιβλιογραφίας του Συστήματος RASS-S4. |
| Α1.1.3 | [ΠΑ] | Επείγουσες (urgent) ενημερώσεις της βιβλιογραφίας, για θέματα που επηρεάζουν την ασφάλεια προσωπικού και εξοπλισμού, θα παρέχονται το συντομότερο δυνατό και με υψηλή προτεραιότητα, με σκοπό την διασφάλιση της διαθεσιμότητας των συσκευών και του μηδενικού δείκτη ατυχημάτων. |
| Α1.1.4 | [ΠΑ] | Η Υπηρεσία δύναται να αιτείται από τον Ανάδοχο την παροχή εκτάκτων ενημερώσεων της βιβλιογραφίας για την αποκατάσταση συγκεκριμένου ελαττώματος (μη συμμόρφωση με τις προδιαγραφές, σχεδιαστική αδυναμία κ.α.). Εφόσον το αίτημα της Υπηρεσίας γίνει αποδεκτό από τον Ανάδοχο, το κόστος ενημέρωσης της βιβλιογραφίας θα βαρύνει εξ’ ολοκλήρου τον ίδιο. Σε αυτή την περίπτωση, οι ενημερώσεις θα παρέχονται εντός τριάντα (30) ημερολογιακών ημερών από την υποβολή του αιτήματος της Υπηρεσίας. |
|  |  |
| Α2 | **Πιστοποίηση Συστημάτων** |
|  |  |  |
| **Α2.1** | **[ΠΑ]** | **Ο Ανάδοχος θα παρέχει στην Υπηρεσία πιστοποίηση για τις νέες συσκευές του Συστήματος RASS-S4 μέσω αναλύσεων, ελέγχων ή/και πιστοποιητικών, σε χρονικά όρια ανάλογα με την περίπτωση, σύμφωνα με τα ισχύοντα πρότυπα της πιστοποίησης του Συστήματος RASS-S4.** |
|  |  |
| **Β. ΔΙΑΧΕΙΡΙΣΗ ΚΥΚΛΟΥ ΖΩΗΣ** |
|  |  |  |
| Β1 | **Διαχείριση Προγράμματος** |
|  |  |  |
| **Β1.1** | **[ΠΑ]** | **Ο Ανάδοχος θα ορίσει ένα εξουσιοδοτημένο διαχειριστή προγράμματος με τον οποίο και μόνο θα επικοινωνεί η Υπηρεσία για θέματα υλοποίησης της Σύμβασης και ο οποίος θα είναι αρμόδιος για θέματα συντονισμού και ελέγχου της ομάδας διαχείρισης προγράμματος.** |
| Β1.1.1 | [ΠΑ] | Ο Ανάδοχος θα γνωστοποιήσει στην Υπηρεσία τα στοιχεία επικοινωνίας του διαχειριστή με την υπογραφή της Σύμβασης. |
| Β1.1.2 | [ΠΑ] | Ο Ανάδοχος θα αντικαθιστά τον διαχειριστή προγράμματος με άλλον, στην περίπτωση που η Υπηρεσία διαπιστώνει τεκμηριωμένα μη ικανοποιητική απόδοση κατά την υλοποίηση της Σύμβασης. |
| Β1.1.3 | [ΠΑ] | Ο Ανάδοχος θα ενημερώνει την Υπηρεσία πριν την αντικατάσταση του διαχειριστή προγράμματος με νέο διαχειριστή, ώστε να διασφαλίζεται η συνέχεια ενημέρωσης. |
|  |  |  |
| **Β1.2** | **[ΠΑ]** | **Η επικοινωνία της Υπηρεσίας με τον Ανάδοχο θα πραγματοποιείται μέσω του εξουσιοδοτημένου διαχειριστή προγράμματος, με κάθε πρόσφορο μέσο (τηλεφωνικά, e-mail) και οποτεδήποτε απαιτείται από την Υπηρεσία**. |
| Β1.2.1 | [ΠΑ] | Ο διαχειριστής προγράμματος θα επικοινωνεί με την Υπηρεσία στην Ελληνική ή στην Αγγλική γλώσσα. |
| Β1.2.2 | [ΠΑ] | Ο διαχειριστής προγράμματος θα είναι εξουσιοδοτημένος από τον Ανάδοχο να διαχειρίζεται όλα τα θέματα που προκύπτουν στο πλαίσιο υλοποίησης της Σύμβασης με δεσμευτικό τρόπο για τον Ανάδοχο. |
|  |  |  |
| **Β1.3** | **[ΠΑ]** | **Ο διαχειριστής προγράμματος του Αναδόχου θα εξασφαλίζει την ομαλή υλοποίηση των συμβατικών υποχρεώσεων του Αναδόχου, με σκοπό την τήρηση των όρων της Σύμβασης από την πλευρά του Αναδόχου.** |
|  |  |  |
| **Β1.4** | **[ΠΑ]** | **Ο διαχειριστής προγράμματος θα ενημερώνει την Υπηρεσία για την εξέλιξη όλων των εκκρεμουσών ενεργειών που εκτελούνται στο πλαίσιο της Σύμβασης, με σκοπό την έγκαιρη υλοποίησή τους.** |
| Β1.4.1 | [ΠΑ] | Ο διαχειριστής προγράμματος θα ενημερώνει την Υπηρεσία για τον προγραμματισμό και την πρόοδο εκτέλεσης συντηρήσεων-επισκευών-τροποποιήσεων, την παροχή/εφαρμογή ενημερώσεων λογισμικού-βιβλιογραφίας και την προμήθεια συσκευών-παρελκόμενων, παρέχοντας όλες τις συναφείς διευκρινήσεις (εγγυήσεις, χρόνοι παράδοσης, διακινήσεις κ.α.).  |
|  |  |  |
| **Β2** | **Συμβουλευτικές Υπηρεσίες** |
|  |  |  |
| **Β2.1** | **[ΠΑ]** | **Ο Ανάδοχος θα παρέχει στην Υπηρεσία συμβουλευτικές υπηρεσίες σε θέματα που αφορούν τόσο στη χρήση της υπάρχουσας τεχνολογικής υποδομής (εξοπλισμός, βιβλιογραφία) όσο και σε επιπλέον θέματα (νέες συσκευές - διαδικασίες - μέθοδοι, αντιμετώπιση θεμάτων πέραν των αναφερομένων στα ποιοτικά πρότυπα κ.α.)** |
| Β2.1.1 | [ΠΑ] | Η παρεχόμενη υπηρεσία θα περιλαμβάνει -και δεν θα περιορίζεται μόνο σε- παροχή τεχνικών διευκρινίσεων - συμβουλών - οδηγιών για την αντιμετώπιση τεχνικών προβλημάτων, με απευθείας επικοινωνία του προσωπικού εκμετάλλευσης του Συστήματος RASS-S4 με τον Ανάδοχο. |
|  |  |  |
| **Γ. ΣΥΝΤΗΡΗΣΗ – ΕΦΟΔΙΑΣΤΙΚΗ ΥΠΟΣΤΗΡΙΞΗ** |
|  |  |  |
| **Γ1** | **Συντήρηση Υλικών** |
|  |  |  |
| **Γ1.1** | **[ΠΑ]** | **Ο Ανάδοχος θα παρέχει υπηρεσίες συντήρησης υλικών (επισκευές-τροποποιήσεις-αναβαθμίσεις-ελέγχους κλπ) για τον ακόλουθο εξοπλισμό:** **α. Τις συσκευές της παραγράφου 4.1 του Συστήματος RASS-S4, συμπεριλαμβανομένου του παρελκόμενου και λοιπού συναφούς εξοπλισμού υποστήριξης αυτών, πλην των συσκευών που θα αντικατασταθούν λόγω παλαιότητας με καινούργιες, σύμφωνα με τα καθοριζόμενα στην παράγραφο 5.****β. Τις νέες συσκευές που θα αντικαταστήσουν τον εξοπλισμό της παραγράφου 4.1 και θα ενσωματωθούν στο σύνολο του εξοπλισμού του συστήματος, σύμφωνα με τα καθοριζόμενα στην παράγραφο 5.** |
| Γ1.1.1 | [ΠΑ] | Τα ανταλλακτικά που θα χρησιμοποιηθούν από τον Ανάδοχο στις επισκευές θα συνοδεύονται απαραίτητα από πιστοποιητικά συμμόρφωσης του κατασκευαστή (Certificate of Conformity – CoC ή ισοδύναμο), καθώς και από εγγύηση καλής λειτουργίας. Δύναται να είναι καινούρια ή επισκευασμένα (repaired - overhauled). |
| Γ1.1.2 | [ΠΑ] | Ο Ανάδοχος δεν θα χρησιμοποιεί υλικά με εναπομείναντα χρόνο ζωής ή αποθήκευσης μικρότερο του 80% του προβλεπόμενου χρόνου ζωής ή/και αποθήκευσης αυτών, εκτός αν υπάρξει σχετική αποδοχή της Υπηρεσίας. |
|  |  |  |
| **Γ1.2** | **[ΠΑ]** | **Ο Ανάδοχος θα υποβάλει σε έντυπη ή ηλεκτρονική μορφή κατάλογο συσκευών - υλικών του Συστήματος RASS-S4, τα οποία δύναται να συντηρεί - επισκευάζει. Ο κατάλογος θα περιλαμβάνει όλα τα υλικά που ανήκουν στις επιτρεπόμενες διαμορφώσεις του Συστήματος και τα οποία δύναται να συντηρεί - επισκευάζει ο Ανάδοχος.** |
| Γ1.2.1 | [ΠΑ] | Η ισχύς του καταλόγου θα διατηρηθεί έως το πέρας της Σύμβασης. |
| Γ1.2.2 | [ΠΑ] | Ο κατάλογος θα περιλαμβάνει τουλάχιστον τα ακόλουθα στοιχεία:* Αριθμός Υποδείγματος (Part Number).
* Αριθμός Ονομαστικού (NSN), όπου έχει αποδοθεί, σύμφωνα με τις STANAG 3150, 3151 & 4177.
* Περιγραφή.
* Κωδικός Κατασκευαστή.
* Μονάδα μέτρησης.
* Ποσότητα.
* Τιμή καινούργιου.
* Μέσος χρόνος επισκευής (Repair Time).
* Χρόνος προμήθειας (Lead Time).
* Περιοδικότητα διακρίβωσης.
* Κόστος συντήρησης/επισκευής (εφόσον υφίσταται, το οποίο δεν θα υπερβαίνει το 50% της τιμής καινούργιου όμοιου υλικού).
* Κόστος διακρίβωσης.
* Τυχόν άλλα σημαντικά στοιχεία για το υλικό (π.χ. εκρηκτικό, ραδιενεργό, biohazard κλπ.)
 |
|  |  |  |
| **Γ1.3** | **[ΠΑ]** | **Ο Ανάδοχος θα παρέχει στην Υπηρεσία εγγυημένες/σταθερές (fixed) μέγιστες τιμές και εγγυημένους/σταθερούς μέγιστους χρόνους επισκευής των υλικών που περιλαμβάνονται στον κατάλογο επισκευών.** |
| Γ1.3.1 | [ΠΑ] | Στην περίπτωση που το κόστος συγκεκριμένης επισκευής υπερβαίνει το πενήντα τοις εκατό (50%) της τιμής καινούργιου, όμοιου υλικού, ο Ανάδοχος θα ενημερώνει άμεσα την Υπηρεσία προκειμένου να λάβει τη σχετική έγκριση επισκευής του ή μη [χαρακτηρισμός του επισκευασίμου ως Πέραν Οικονομικής Επισκευής (ΠΟΕ)]. Εφόσον το επισκευάσιμο χαρακτηριστεί ως ΠΟΕ, θα επιστρέφεται στην Υπηρεσία και ο Ανάδοχος δύναται να αιτηθεί την καταβολή κόστους επιθεώρησης (inspection cost). |
| Γ1.3.2 | [ΠΑ] | Ως χρόνος επισκευής λογίζεται ο χρόνος από την έναρξη μέχρι το πέρας της επισκευής. |
| Γ1.3.3 | [ΠΑ] | Οι χρόνοι επισκευής από τον Ανάδοχο δεν θα πρέπει να υπερβαίνουν τις τριάντα (30) ημερολογιακές ημέρες. Εάν ο χρόνος επισκευής ενός ή περισσότερων επισκευασίμων υπερβαίνει τις τριάντα (30) ημέρες, ο Ανάδοχος θα πρέπει να αναφέρει στην Υπηρεσία τα αίτια της καθυστέρησης με πλήρως τεκμηριωμένη σχετική αναφορά.  |
|  |  |
| **Γ2** | **Διακίνηση – Αποδοχή Υλικών και Υπηρεσιών** |
|  |  |  |
| **Γ2.1** | **[ΠΑ]** | **Ο Ανάδοχος, με αποκλειστική του ευθύνη, θα παρέχει υπηρεσίες ταξινόμησης, σήμανσης, συσκευασίας και έκδοσης αδειών εισαγωγής, κατά την αποστολή υλικών προς την Υπηρεσία. Η διακίνηση των νέων υπό προμήθεια υλικών, καθώς επίσης και των υλικών που χρήζουν επισκευής/ ελέγχου, θα πραγματοποιείται από και προς την Υπηρεσία, μέσω του αρμόδιου Εφοδιαστικού Κέντρου (201ΚΕΦΑ).** |
| Γ2.1.1 | [ΠΑ] | Η παράδοση των νέων -υπό προμήθεια- συσκευών από τον Ανάδοχο στην Υπηρεσία θα πραγματοποιείται με όρους DAP - INCOTERMS 2020 στις εγκαταστάσεις του 201ΚΕΦΑ στην Αεροπορική Βάση Ελευσίνας, με ευθύνη του Αναδόχου. |
| Γ2.1.2 | [ΠΑ] | Η διακίνηση των υλικών - συσκευών προς συντήρηση (επισκευή - έλεγχο - τροποποίηση κλπ) θα πραγματοποιείται μέσω του 201ΚΕΦΑ (Αεροπορική Βάση Ελευσίνας) σε κατάλληλο χώρο του Αναδόχου, με όρους EXW - INCOTERMS 2020, με ευθύνη της Υπηρεσίας. |
| Γ2.1.3 | [ΠΑ] | Κάθε υλικό και υπηρεσία που παρέχεται από τον Ανάδοχο θα συνοδεύεται από τα κάτωθι έγγραφα: - Πιστοποιητικό συμμόρφωσης - καταλληλότητας υλικού/ παρεχόμενης υπηρεσίας (Certificate of Conformity - CoC ή ισοδύναμο), το οποίο θα αποτελεί αποδεικτικό της πλήρους συμβατότητας του υλικού/ παρεχόμενης υπηρεσίας με τις αντίστοιχες τεχνικές προδιαγραφές του κατασκευαστή (Original Equipment Manufacturer - OEM) και τις απαιτήσεις της Υπηρεσίας. - Τεχνική αναφορά ελέγχου, στην οποία θα αναγράφονται οι μετρήσεις και τα δεδομένα της διαδικασίας ελέγχου. Ειδικά για τα επισκευασμένα υλικά θα καταγράφονται οι εργασίες που εκτελέστηκαν και τα επιμέρους εξαρτήματα που αντικαταστάθηκαν. - Μητρώο υλικού (Log Card), στο οποίο θα αναγράφονται όλες οι εργασίες που εκτελέστηκαν στο υλικό στην περίπτωση συντήρησης - επισκευής. - Ετικέτα εύχρηστου, συμπληρωμένη με τα στοιχεία αναγνώρισης του υλικού. - Πρωτότυπο τιμολόγιο (Invoice) ή Προτιμολόγιο (Proforma Invoice). - Δελτίο Αποστολής (Dispatch Note).Ο Ανάδοχος θα είναι αποκλειστικός υπεύθυνος έναντι της Υπηρεσίας επί των ανωτέρω εγγράφων που συνοδεύουν τα υλικά. |
| Γ2.1.4 | [ΠΑ] | Η αποδοχή των υλικών θα γίνεται ανάλογα με την παρεχόμενη υπηρεσία διακίνησης DAP ή EXW. Ο Ανάδοχος θα ειδοποιεί την Υπηρεσία τουλάχιστον πέντε (5) εργάσιμες ημέρες πριν από την προγραμματισμένη ημερομηνία παράδοσης υλικών στην Υπηρεσία. Αντίστοιχα, ο Ανάδοχος θα ενημερώνει την Υπηρεσία εντός πέντε (5) εργάσιμων ημερών για την παραλαβή των υλικών που η Υπηρεσία του αποστέλλει και θα γνωστοποιεί την εκτιμώμενη ημερομηνία απόδοσης τους. |
| Γ2.1.5 | [ΠΑ] | Η υπογραφή του Δελτίου Αποστολής (Dispatch Note) από εξουσιοδοτημένους εκπροσώπους του Αναδόχου και της Υπηρεσίας θα σηματοδοτεί την παραλαβή του υλικού και τη μεταβίβαση κυριότητας και κινδύνων μεταξύ Αναδόχου και Υπηρεσίας. |
| Γ2.1.6 | [ΠΑ] | Η Υπηρεσία εντός τριάντα (30) ημερολογιακών ημερών από την παραλαβή των υλικών στο 201ΚΕΦΑ θα πρέπει να τα αποδεχτεί ή να τα απορρίψει λόγω ποιοτικής κατάστασης, ελλειμμάτων, πλεονάσματος ή εσφαλμένης αναγνώρισης υλικών. Αν η Υπηρεσία αρνηθεί την αποδοχή των υλικών, θα αποστείλει στον Ανάδοχο τεκμηριωμένη Αναφορά Ασυμφωνίας (Discrepancy Report) με τους συγκεκριμένους λόγους, εντός της ανωτέρω προθεσμίας. Ο Ανάδοχος υποχρεούται να τακτοποιήσει τις διαφορές το ταχύτερο δυνατό και όχι αργότερα από τριάντα (30) ημερολογιακές ημέρες από την ημερομηνία παραλαβής της Αναφοράς Ασυμφωνίας, χωρίς οικονομική επιβάρυνση της Υπηρεσίας. |
|  |  |  |
| **Γ2.2** | **[ΠΑ]** | **Ο Ανάδοχος θα ταξινομεί, συσκευάζει, σημαίνει και αποστέλλει τα υλικά προς την Υπηρεσία, έτσι ώστε οι ζημιές και οι αστοχίες λόγω διακίνησης να είναι μηδενικές.** |
| Γ2.2.1 | [ΠΑ] | Tα υλικά που αποστέλλονται από τον Ανάδοχο στην Υπηρεσία, θα συσκευάζονται και θα σημαίνονται σύμφωνα με το πρότυπο ASTM-D-3951 ή ισοδύναμο, τον Κανονισμό CLP (ΕΚ1272/2008) ή ισοδύναμο. Για τις περιπτώσεις συσκευασίας υλικών ευαίσθητων σε ηλεκτροστατικό φορτίο, η συσκευασία θα γίνεται σύμφωνα με το πρότυπο ASTM-D-5077 ή ισοδύναμο. |
| Γ2.2.2 | [ΠΑ] | Η Υπηρεσία και ο Ανάδοχος δεν θα παραλαμβάνουν υλικά συσκευασμένα σε μη κατάλληλη συσκευασία. |
| Γ2.2.3 | [ΠΑ] | Η Υπηρεσία, εντός τριάντα (30) ημερολογιακών ημερών από την παραλαβή των υλικών, εφόσον διαπιστώσει ζημιά που οφείλεται σε ελλιπή ή ανεπαρκή συσκευασία υπαιτιότητας του Αναδόχου, θα τον ενημερώνει για τα ευρήματα, παρέχοντας κατάλληλη αιτιολόγηση (π.χ φωτογραφία υλικού και συσκευασίας). Ο Ανάδοχος, κατόπιν λήψης της σχετικής ενημέρωσης από την Υπηρεσία και εντός των επομένων δέκα (10) ημερολογιακών ημερών, θα γνωστοποιεί στην Υπηρεσία την αποδοχή ή μη της υπαιτιότητάς του. |
| Γ2.2.4 | [ΠΑ] | Στην περίπτωση υπαιτιότητας του Αναδόχου, το υλικό θα αποστέλλεται στις εγκαταστάσεις του για επισκευή αδαπάνως για την Υπηρεσία, συμπεριλαμβανομένων και των εξόδων μεταφοράς για την αποστολή και επιστροφή του υλικού. Ο Ανάδοχος υποχρεούται να αποκαταστήσει το πρόβλημα το ταχύτερο δυνατό και όχι αργότερα από τριάντα (30) ημερολογιακές ήμερες από την παραλαβή του υλικού εάν η βλάβη οδηγεί σε αδυναμία εκμετάλλευσης του Συστήματος RASS-S4 και δύο (2) ημερολογιακούς μήνες σε κάθε άλλη περίπτωση. |
| Γ2.2.5 | [ΠΑ] | Σε περίπτωση ζημιάς που οφείλεται σε ελλιπή ή ανεπαρκή συσκευασία υπαιτιότητας της Υπηρεσίας, ο Ανάδοχος θα παρέχει κατάλληλη αιτιολόγηση (π.χ φωτογραφία υλικού και συσκευασίας) και θα υποβάλλει προσφορά επισκευής. Η Υπηρεσία, εντός τριάντα (30) ημερολογιακών ημερών, θα ενημερώνει τον Ανάδοχο για την αποδοχή ή μη της υπαιτιότητάς της, παρέχοντάς του περαιτέρω οδηγίες. |
|  |
| **Γ3** | **Προμήθεια Υλικών** |
|  |  |  |
| **Γ3.1** | **[ΠΑ]** | **Ο Ανάδοχος θα υποβάλει οικονομική προσφορά για την προμήθεια των απαιτούμενων συσκευών του Συστήματος RASS-S4, οι οποίες θα αντικαταστήσουν τις πεπαλαιωμένες συσκευές της παραγράφου 4.1 σύμφωνα με τα διαλαμβανόμενα στην παράγραφο 5 του κυρίως κειμένου ανωτέρω.** |
| Γ3.1.1 | [ΠΑ] | Οι υπό προμήθεια συσκευές θα είναι καινούριες (FACTORY NEW) και θα πληρούν τις εξής προδιαγραφές επίδοσης: * Εκτέλεση μετρήσεων διαγράμματος εκπομπής κεραίας (far field uplink), δυναμικής περιοχής δέκτη (Receiver Sensitivity), εύρους ζώνης δέκτη (Receiver Bandwidth), καμπύλης STC (Sensitivity Time Control), με ευαισθησία εισόδου τουλάχιστον -70dbm σε όλο το εύρος λειτουργίας. Παραγωγή παλμικού και συνεχούς σήματος, σε επίπεδο ραδιοσυχνότητας από 1 GHZ έως 3,3 GΗz ή μεγαλύτερο, με ισχύ έως +10 dbm στα 50 Ohm (πχ η συσκευή RFA 225 δύναται να αντικατασταθεί από την RFA-641 με την επιλογή επέκτασης συχνότητας έως 3,5 GHz, ή αντίστοιχη).
* Συνεργασία με το υπάρχον λογισμικό του Συστήματος RASS-S4 ή με αντίστοιχο λογισμικό, το οποίο θα είναι συμβατό με όλες τις επιμέρους συσκευές του Συστήματος και θα παρέχει τις ίδιες δυνατότητες επιχειρησιακής εκμετάλλευσης του συστήματος RASS-S4.
 |
| Γ3.1.2 | [ΠΑ] | Στην προσφορά θα συμπεριλαμβάνονται απαραιτήτως όλες οι συσκευές και το λογισμικό που απαιτούνται για την αντικατάσταση των πεπαλαιωμένων συσκευών RFA 225 και LPA 114, προκειμένου να εξασφαλιστεί η απρόσκοπτη λειτουργία του Συστήματος RASS-S4 στη νέα διαμόρφωση.  |
| Γ3.1.3 | [ΠΑ] | Στην προσφορά θα περιλαμβάνονται κατ’ ελάχιστον τα εξής στοιχεία:* Αριθμός Υποδείγματος (Part Number).
* Αριθμός Ονομαστικού (NSN), όπου υπάρχει, σύμφωνα με τις STANAG 3150, 3151 & 4177.
* Περιγραφή.
* Κωδικός Κατασκευαστή.
* Κωδικός Προμηθευτή.
* Μονάδα μέτρησης.
* Ποσότητα.
* Τιμή καινούργιου (ευρώ).
* Χρόνος προμήθειας (Lead Time).
* Τυχόν άλλα στοιχεία για το υλικό, [π.χ. εκρηκτικό, ραδιενεργό, εκπομπές Η/Μ ακτινοβολίας (ένταση, μέτρα προστασίας), περιβαλλοντικές επιδράσεις, περιοδικότητα διακρίβωσης κλπ]
 |
| Γ3.1.4 | [ΠΑ] | Τμηματικές παραδόσεις υλικών είναι επιτρεπτές. |
| Γ3.1.5 | [ΠΑ] | Ο Ανάδοχος υποχρεούται να κωδικοποιήσει κατάλληλα το σύνολο των υπό προμήθεια υλικών, χωρίς κόστος για την Υπηρεσία. Ο προσδιορισμός των υπό προμήθεια υλικών θα γίνεται με αναφορά στα στοιχεία αναγνώρισης, ήτοι Αριθμό Υποδείγματος (Part Number – P/N) και Κωδικό Κατασκευαστή (NCAGE) ή Αριθμό Ονομαστικού (NATO Stock Number - NSN). |
| Γ3.1.6 | [ΠΑ] | Ως χρόνος προμήθειας (lead time) λογίζεται ο χρόνος από την υποβολή της παραγγελίας έως την παράδοσή του υλικού στην Υπηρεσία, ο οποίος δεν δύναται να υπερβαίνει τις εκατό (100) ημερολογιακές ημέρες από την ημερομηνία υπογραφής της Σύμβασης. |
|  |  |  |
| **Γ4** | **Κακή Χρήση Υλικών (Mishandling)** |
|  |  |  |
| **Γ4.1** | **[ΠΑ]** | **Ο Ανάδοχος θα παρέχει υπηρεσίες επισκευής υλικών λόγω κακής χρήσης τους (mishandling), ή πρόκλησης ζημιών από απρόβλεπτα φυσικά αίτια.** |
| Γ4.1.1 | [ΠΑ] | Ο Ανάδοχος σε περίπτωση που διαπιστώσει βλάβη υλικού που προκλήθηκε από κακή χρήση υπαιτιότητας της Υπηρεσίας, ή ζημιών από απρόβλεπτα φυσικά αίτια, θα γνωστοποιεί τα ευρήματα στην Υπηρεσία άμεσα εάν επηρεάζεται η λειτουργικότητα του εξοπλισμού ή εντός είκοσι (20) ημερολογιακών ημερών σε κάθε άλλη περίπτωση, παρέχοντας κατάλληλη αιτιολόγηση (π.χ φωτογραφία υλικού). Η Υπηρεσία, εντός τριάντα (30) ημερολογιακών ημερών, θα ενημερώνει τον Ανάδοχο για την αποδοχή ή μη της υπαιτιότητάς της, παρέχοντάς του περαιτέρω οδηγίες. |
| Γ4.1.2 | [ΠΑ] | Η Υπηρεσία σε περίπτωση που διαπιστώσει βλάβη υλικού που προκλήθηκε από κακή χρήση υπαιτιότητας του Αναδόχου θα τον ενημερώνει εντός είκοσι (20) ημερολογιακών ημερών για τα ευρήματα, παρέχοντας κατάλληλη αιτιολόγηση (π.χ φωτογραφία υλικού). Ο Ανάδοχος θα ενημερώνει την Υπηρεσία για την αποδοχή ή μη της υπαιτιότητάς του, άμεσα εάν επηρεάζεται η λειτουργικότητα του συστήματος ή εντός είκοσι (20) ημερολογιακών ημερών σε κάθε άλλη περίπτωση. |
| Γ4.1.3 | [ΠΑ] | Στην περίπτωση υπαιτιότητάς του, ο Ανάδοχος υποχρεούται να προβεί σε επισκευή του υλικού αδαπάνως για την Υπηρεσία, συμπεριλαμβανομένων και των εξόδων μεταφοράς του υλικού από και προς τις εγκαταστάσεις της Υπηρεσίας. |
| Γ4.1.4 | [ΠΑ] | Στην περίπτωση υπαιτιότητάς του, ο Ανάδοχος θα καταβάλλει κάθε προσπάθεια να αποκαταστήσει τη βλάβη το ταχύτερο δυνατό και όχι αργότερα από τριάντα (30) ημερολογιακές ήμερες από την παραλαβή του υλικού εάν η βλάβη οδηγεί σε αδυναμία εκμετάλλευσης του Συστήματος RASS-S4 και δύο (2) ημερολογιακούς μήνες σε κάθε άλλη περίπτωση. |
| Γ4.1.5 | [ΠΑ] | Σε περίπτωση υπαιτιότητας της Υπηρεσίας, ο Ανάδοχος, εφόσον είναι εφικτό, θα υποβάλλει τεχνικοοικονομική προσφορά για την επισκευή του υλικού, η οποία θα γίνεται αποδεκτή από την Υπηρεσία ή θα απορρίπτεται. |
|  |  |
| **Γ5** | **Ενημερώσεις Λογισμικού** |
|  |  |  |
| **Γ5.1** | **[ΠΑ]** | **Ο Ανάδοχος θα παρέχει ενημερώσεις λογισμικού για το Σύστημα RASS-S4 στο σύνολό του και για κάθε μία από τις διακριτές συσκευές και τα επιμέρους υποσυστήματά τους.** |
| Γ5.1.1 | [ΠΑ] | Οι ενημερώσεις του λογισμικού θα είναι συμβατές με τις επιτρεπόμενες διαμορφώσεις του Συστήματος RASS-S4. |
| Γ5.1.2 | [ΠΑ] | Ο Ανάδοχος θα διασφαλίζει ότι, το λογισμικό που θα εφαρμόζεται θα είναι συμβατό με όλες τις επιμέρους συσκευές του RASS-S4 και θα παρέχει όλες τις λειτουργικές δυνατότητες του Συστήματος. Σε περίπτωση ασυμβατότητας, ο Ανάδοχος υποχρεούται να επιλύσει το ζήτημα το συντομότερο δυνατόν, χωρίς οικονομική επιβάρυνση για την Υπηρεσία. |
| Γ5.1.3 | [ΠΑ] | Ο Ανάδοχος θα μεριμνά ώστε η Υπηρεσία να διαθέτει καθ’ όλη τη διάρκεια της Σύμβασης την πιο πρόσφατη ενημέρωση λογισμικού για το Σύστημα RASS-S4.  |
| Γ5.1.4 | [ΠΑ] | Ο Ανάδοχος μετά από κάθε ενημέρωση λογισμικού θα υποβάλει συναφή αναφορά, στην οποία θα περιλαμβάνονται οι ενέργειες που εκτελέσθηκαν. |
| Γ5.1.5 | [ΠΑ] | Ο Ανάδοχος μετά το πέρας της ενημέρωσης λογισμικού θα συνυπογράφει με την Υπηρεσία πρωτόκολλο ολοκλήρωσης της υπηρεσίας (Certificate for Completion of Services), στο οποίο θα αναλύονται οι υπηρεσίες που παρασχέθηκαν. |
|  |  |  |
| **Δ. ΕΓΓΥΗΣΕΙΣ-ΔΙΑΣΦΑΛΙΣΗ ΠΟΙΟΤΗΤΑΣ** |
|  |  |
| **Δ1** | **Εγγυήσεις** |
|  |  |  |
| **Δ1.1** | **[ΠΑ]** | **Ο Ανάδοχος θα παρέχει εγγύηση καλής λειτουργίας για κάθε υλικό/λογισμικό που θα παραδίδει στην ΠΑ.** |
| Δ1.1.1 | [ΠΑ] | Κάθε υλικό/ λογισμικό που παραδίδεται από τον Ανάδοχο (καινούργιο, ή κατόπιν επισκευής, ή τροποποίησης, ή μεταχειρισμένο) θα συμμορφώνεται με την τελευταία ενημέρωση της τεχνικής προδιαγραφής του κατασκευαστή και κατά την παράδοσή του θα είναι ελεύθερο από ελαττώματα που απορρέουν από την ποιότητα του υλικού ή την εργασία του Αναδόχου (ή του υποκατασκευαστή) ή τη διεργασία κατασκευής.  |
| Δ1.1.2 | [ΠΑ] | Ο Ανάδοχος θα παρέχει κατ’ ελάχιστο εγγύηση καλής λειτουργίας για κάθε υλικό και λογισμικό (software) χρονικής διάρκειας τουλάχιστον ενός (1) έτους από την παραλαβή του.  |
| Δ1.1.3 | [ΠΑ] | Σε περίπτωση διαφωνίας όσον αφόρα στην αξίωση εγγύησης, το αίτημα εγγύησης θα εξετάζεται από την αρμόδια επιτροπή της Υπηρεσίας σε συνεργασία με εξουσιοδοτημένους εκπροσώπους του Αναδόχου. Η απόφαση της επιτροπής θα είναι δεσμευτική και για τα δυο μέρη. |
|  |  |  |
| **Δ1.2** | **[ΠΑ]**  | **Ο Ανάδοχος θα παρέχει εγγύηση καλής λειτουργίας για κάθε ανταλλακτικό που θα χρησιμοποιεί στις επισκευές υλικών (καινούργιο ή κατόπιν επισκευής ή μεταχειρισμένο).** |
| Δ1.2.1 | [ΠΑ] | Ο Ανάδοχος θα εγγυάται ότι τα ανταλλακτικά που θα χρησιμοποιούνται στις επισκευές υλικών (καινούρια ή κατόπιν επισκευής, ή μεταχειρισμένα) θα είναι πλήρως συμμορφούμενα και εντός των κατάλληλων κατασκευαστικών προδιαγραφών και κατά την παράδοσή τους θα είναι ελεύθερα από ελαττώματα που απορρέουν από την ποιότητα του υλικού ή την εργασία του Αναδόχου (ή του υποκατασκευαστή) ή τη διεργασία κατασκευής. |
| Δ1.2.2 | [ΠΑ] | Ο Ανάδοχος θα προσφέρει εγγύηση καλής λειτουργίας για το σύνολο των ανταλλακτικών που χρησιμοποιούνται στις επισκευές υλικών (καινούρια ή κατόπιν επισκευής, ή μεταχειρισμένα), συμφωνά με τους όρους των παραγράφων Δ1.1.2 και Δ1.1.3. |
|  |  |  |
| **Δ1.3** | **[ΠΑ]** | **Ο Ανάδοχος υποχρεούται να προβεί στην αποκατάσταση προβλημάτων υλικών/λογισμικού ή στην αντικατάσταση υλικών/λογισμικού, για υλικά/λογισμικό στα οποία διαπιστώνονται προβλήματα κατά τη διάρκεια της περιόδου που καλύπτονται από εγγύηση.** |
| Δ1.3.1 | [ΠΑ] | Εάν διαπιστωθεί από την Υπηρεσία ελαττωματικό ή μη συμμορφούμενο υλικό ή/και λογισμικό εντός της διάρκειας ισχύος της εγγύησης, θα ειδοποιείται το συντομότερο δυνατό ο Ανάδοχος, ο οποίος θα προβαίνει στην άνευ κόστους αποκατάσταση της ελαττωματικότητας ή μη συμμόρφωσης.  |
| Δ1.3.2 | [ΠΑ] | Εντός είκοσι (20) ημερολογιακών ημερών από την παραλαβή του υπό εγγύηση υλικού στις εγκαταστάσεις του, ο Ανάδοχος θα ενημερώσει την Υπηρεσία σχετικά με τις διορθωτικές ενέργειες στις οποίες θα προβεί για να αποκαταστήσει την ελαττωματικότητα ή τη μη συμμόρφωση. Παράλληλα, θα καταβάλλει κάθε δυνατή προσπάθεια για να αποκαταστήσει το πρόβλημα και να επιστρέψει το υλικό στην Υπηρεσία το ταχύτερο δυνατό και όχι αργότερα από τριάντα (30) ημερολογιακές ήμερες από την παραλαβή του υλικού εάν η βλάβη οδηγεί σε αδυναμία εκμετάλλευσης του Συστήματος RASS-S4 και δύο (2) ημερολογιακούς μήνες σε κάθε άλλη περίπτωση. |
| Δ1.3.3 | [ΠΑ] | Το κόστος μεταφοράς για την αποκατάσταση του προβλήματος - επισκευή - των υλικών που καλύπτονται από εγγύηση θα βαρύνει τον Ανάδοχο. |
| Δ1.3.4 | [ΠΑ] | Μετά την επισκευή/αντικατάσταση εντός εγγύησης, το παραδοθέν υλικό παραμένει σε εγγύηση για το υπόλοιπο της αρχικής εγγύησης ή τουλάχιστον για έξι (6) μήνες μετά την επιστροφή του υλικού στην Υπηρεσία, εάν το υπόλοιπο της αρχικής περιόδου εγγύησης είναι μικρότερο από έξι (6) μήνες. |
| Δ1.3.5 | [ΠΑ] | Στην περίπτωση που αποδειχθεί από την Υπηρεσία ότι ένα ελαττωματικό υλικό ή/και λογισμικό προκάλεσε σοβαρή ζημιά σε υλικό του Συστήματος (στο σύνολό του ή εν μέρει) επί του οποίου ήταν τοποθετημένο, τότε ο Ανάδοχος, κατ’ επιλογή του, θα επισκευάσει ή αντικαταστήσει το υπόψη υλικό ή/και λογισμικό (στο σύνολό του ή εν μέρει) χωρίς κόστος για την Υπηρεσία και όχι μόνο το ελαττωματικό υλικό ή λογισμικό που προκάλεσε τη ζημιά. |
|  |  |  |
| **Δ1.4** | **[ΠΑ]** | **Ο Ανάδοχος θα παρέχει εγγύηση πληρότητας και ακρίβειας της τεχνικής βιβλιογραφίας και των αντίστοιχων εγχειριδίων (σε έντυπη ή ηλεκτρονική μορφή).** |
| Δ1.4.1 | [ΠΑ] | Στην περίπτωση που διαπιστωθεί οποιαδήποτε έλλειψη ή σφάλμα βιβλιογραφίας, ο Ανάδοχος είναι υποχρεωμένος να τα αποκαταστήσει (συμπλήρωση ή διόρθωση) με δικά του έξοδα το συντομότερο δυνατόν και εντός τριών (3) μηνών από τη γνωστοποίηση του προβλήματος. |
|  |  |  |
| **Δ2** | **Διασφάλιση Ποιότητας** |
|  |  |  |
| **Δ2.1** | **[ΠΑ]** | **Ο Ανάδοχος θα φέρει την πλήρη ευθύνη εξασφάλισης, πιστοποίησης και συμμόρφωσης των προδιαγραφών των παρεχομένων στην Υπηρεσία υπηρεσιών, υλικών και λογισμικού με τις αντίστοιχες προδιαγραφές του αρχικού κατασκευαστή (ΟΕΜ) των συσκευών και εξαρτημάτων του Συστήματος RASS-S4.** |
| Δ2.1.1 | [ΠΑ] | Ο Ανάδοχος θα φέρει τη συνολική ευθύνη όσον αφορά στην εξασφάλιση πιστοποίησης/συμμόρφωσης των προδιαγραφών των υλικών/ λογισμικού και υπηρεσιών που παρέχει στην Υπηρεσία, ενεργώντας ως εξουσιοδοτημένος φορέας σχεδίασης/ κατασκευής/ συντήρησης/ επισκευής του συνολικού Συστήματος RASS-S4 και αντίστοιχα ως εξουσιοδοτημένη αρχή έκδοσης/ενημέρωσης του λογισμικού και της σχετικής βιβλιογραφίας.  |
| Δ2.1.2 | [ΠΑ] | Η σχετική εξουσιοδότηση του Αναδόχου απαιτείται να αποδεικνύεται με την υποβολή κατάλληλων πιστοποιητικών συμμόρφωσης (Certificate of Conformity – CoC ή ισοδύναμο) είτε από τον κατασκευαστή του κύριου εξοπλισμού, είτε από αρμόδιο φορέα Κρατικής Διασφάλισης Ποιότητας της χώρας του. |
|  |  |  |
| **Δ2.2** | **[ΠΑ]** | **Ο Ανάδοχος, για το σύνολο των υπηρεσιών που θα παρέχει, θα εφαρμόζει σύστημα διασφάλισης ποιότητας το οποίο θα συμμορφώνεται με τις προϋποθέσεις κατά ISO 9001:2015 (ή μεταγενέστερο) ή άλλων ισοδύναμων, διαθέτοντας διαπίστευση από εξουσιοδοτημένο φορέα.** |
| Δ2.2.1 | [ΠΑ] | Ο Ανάδοχος θα εξασφαλίζει την εφαρμογή της προβλεπόμενης από τη STANAG 4107 ή άλλου ισοδύναμου προτύπου διαδικασίας σχετικά με την Κρατική Διασφάλιση Ποιότητας. |
|  |  |  |
| **Δ2.3** | **[ΠΑ]** | **Ο Ανάδοχος θα μεριμνά για την επιθεώρηση, έλεγχο, δοκιμή κατά την κατασκευή, επισκευή, τροποποίηση σε οποιοδήποτε υλικό/λογισμικό του Συστήματος RASS-S4, σύμφωνα με τις προβλέψεις κατά ISO 9001:2015 ή ισοδύναμου, διαθέτοντας έγκυρη πιστοποίηση από αρμόδιο φορέα.** |
| Δ2.3.1 | [ΠΑ] | Ο Ανάδοχος θα υποβάλει Πιστοποιητικό Συμμόρφωσης -Καταλληλότητας του υλικού/ παροχής υπηρεσίας (Certificate of Conformity – CoC ή ισοδύναμο), σύμφωνα με AQAP 2070, το οποίο θα προέρχεται από τον αρμόδιο φορέα διασφάλισης ποιότητας του αρχικού κατασκευαστή (ΟΕΜ) ή από εξουσιοδοτημένο φορέα διασφάλισης ποιότητας του παρόχου της υπηρεσίας. |
| Δ2.3.2 | [ΠΑ] | Η προσκόμιση των προαναφερθέντων πιστοποιητικών αποτελεί αποδεικτικό της πλήρους συμβατότητας του υλικού/υπηρεσίας με τις αντίστοιχες τεχνικές προδιαγραφές. |
|  |  |  |
| **Δ2.4** | **[ΠΑ]** | **Ο Ανάδοχος θα παρέχει πιστοποιητικά τα οποία θα βεβαιώνουν ότι τηρεί πρότυπα περιβαλλοντικής διαχείρισης σύμφωνα με το κοινοτικό σύστημα οικολογικής διαχείρισης και περιβαλλοντικού ελέγχου ή πρότυπα περιβαλλοντικής διαχείρισης που βασίζονται σε αντίστοιχα ευρωπαϊκά ή διεθνή πρότυπα πιστοποιούμενα από οργανισμούς που λειτουργούν βάσει του δικαίου της Ευρωπαϊκής Ένωσης ή τις αντίστοιχες ευρωπαϊκές ή διεθνείς προδιαγραφές όσον αφορά την πιστοποίηση ή ισοδύναμα αποδεικτικά στοιχειά για μετρά περιβαλλοντικής διαχείρισης.** |